hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu hu hu hu hu hu hu hu hu hu hu en hu hu hu hu de de en hu hu hu hu hu hu hu hu hu hu hu hu en
2014. őszi Standard Eurobarométer felmérés: növekszik az Európai Unióba vetett bizalom – CCO Magazin
Nyilvánosságra hozták a legfrissebb Standard Eurobarométer felmérés eredményeit. A 2014. őszi Standard Eurobarométer felmérés a Juncker-Bizottság 2014. november 1-jei hivatalba lépése óta készült első EU-szintű közvélemény-kutatás.
A legfrissebb eredmények javulást mutatnak egyes kulcsfontosságú politikai mutatók tekintetében:
Nőtt azon polgárok száma, akik pozitívan látják az Európai Uniót, és bíznak benne. Továbbá a lakosság körében jelentős támogatottsága van a Bizottság politikai iránymutatásaibanszereplő főbb szakpolitikai területeknek.
Az EU-t pozitívan megítélő európaiak aránya a júniusi 35%-ról novemberig 39%-ra nőtt. A megkérdezettek 37%-ának semleges, 22%-ának negatív véleménye van (ez utóbbi arány júniusban 25% volt).
Továbbá 37%-ra nőtt azon európaiak aránya, akik úgy nyilatkoztak, hogy bíznak az Európai Unióban (a korábbi, közvetlenül az európai parlamenti választásokat követően készített felméréshez képest ez 6 százalékpontos növekedés). A nemzeti kormányokba vetett bizalom átlagos szintje is javult (szerény, 2 százalékpontos növekedés után most 29%).
Csökkent azok száma, akik úgy vélik, hogy számít a szavuk az Unióban (arányuk 2 százalékpontos csökkenés után most 40%): ez az arány tíz éves időszakra vonatkoztatva közvetlenül a 2014-es európai parlamenti választást követően érte el a csúcspontját.
Stabilak a gazdasággal kapcsolatos várakozások és az euró támogatottsága
A gazdasággal kapcsolatban az európaiak várakozásai stabilak: az európaiak több mint ötöde (22%, ami a korábbiakhoz képest 1 százalékpontos csökkenés) optimistán látja a következő 12 hónapot, míg 45%-uk szerint a helyzet változatlan marad. Ez azt jelenti, hogy tízből több mint hat európai véli úgy, hogy a gazdasági helyzet nem fog romlani. Azok száma, akik úgy gondolják, hogy a válság munkaerőpiacra gyakorolt hatása elérte a csúcsot (44%, 2 százalékpontos csökkenés) valamivel kevesebb, mint azoké, akik szerint a neheze még hátravan (46%, 2 százalékpontos növekedés).
Az euró kedvező megítélése stabil (56% az EU egészében, 67% az euróövezetben). A közös valuta támogatottsága 18 tagállamban nőtt, a leglátványosabban Litvániában – amely 2015. január 1-jén csatlakozik az euróövezethez – (63%, +13 százalékpont) és Lettországban (74%, +6 százalékpont).
Az európaiakat leginkább a gazdaság és a bevándorlás kérdése foglalkoztatja:
Az embereket leginkább foglalkoztató témák között a bevándorlás kérdése egyre kiemeltebb helyen szerepel mind tagállami, mind uniós szinten. Uniós szinten ma ez a negyedik leggyakrabban említett probléma (24%, 3 százalékpontos növekedés), nemzeti szinten pedig a harmadik (18%, 3 százalékpontos növekedés). Máltán, az Egyesült Királyságban és Németországban a megkérdezettek az első helyen említették ezt a kérdést.
Az Eurobarométer felmérésből az is kiderül, hogy a polgárok körében széles körű támogatottságot élveznek a Juncker-Bizottság által meghatározott prioritások.
Az EU-n belüli beruházásokkal kapcsolatban az európaiak több mint 60%-a véli úgy, hogy a közpénzeket a magánberuházások uniós szinten való ösztönzésére kellene fordítani.
Az energiát illetően az európaiak 73%-a támogatja az EU-tagállamok közötti közös energiapolitikát.
Az európaiak többsége (52%) szerint az egységes piac (az áruk, szolgáltatások, személyek és tőke EU-n belüli szabad mozgása) az EU egyik legpozitívabb hozadéka; ennél csak a tagállamok közötti békét említették többen (56%).
Ami a migrációt illeti, az európaiak 71% támogatja a migrációra vonatkozó közös európai politika kialakítását. Az európaiak többsége (52%) jó véleménnyel van a más uniós tagállamokból érkező bevándorlókról.
Végül az emberek továbbra is optimistán néznek az EU jövője elé. Míg az európaiak 56%-a (változatlan érték) azt állítja, hogy optimista, addig 37%-uk (-1 százalékpont) mondja magát pesszimistának.
A 2014. őszi Standard Eurobarométer felmérés 2014. november 8–17. között folytatott személyes beszélgetések formájában készült. Az uniós tagállamokban és a tagjelölt országokban összesen 32 598 válaszadó vett részt a felmérésben.
A nyilvánosságra hozott első eredményekből kirajzolódik az európai polgárok EU-val, az uniós intézményekkel és politikákkal kapcsolatos véleménye, valamint az embereket leginkább foglalkoztató témák és a gazdasági helyzettel kapcsolatos benyomások.
A 82. standard Eurobarométer-felmérés, 2014. ősz – adatfelvétel 2014. november 8–17. között történt. A felmérés keretében 27 901 személyes interjúra került sor, a megkérdezettek 15 éven felüliek voltak, az EU 28 tagállamából.
Brüsszel,  2014 december 17.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin